
	Παρουσίαση του τρίτου ψηφιακού δίσκου
της σειράς ΑΓΙΑ ΚΥΠΡΟΣ, 204 ΠΝΟΕΣ
του Γιάννη Δημητρά

αφιερωμένου στους ήρωες της Ε.Ο.Κ.Α. 1955-1959

και του ομότιτλου βιβλίου

του Νίκου Παπακλεοβούλου

στο Σπίτι της Κύπρου

Τη Δευτέρα 22 Ιανουαρίου 2018, η Εταιρεία G.S.F Music-Η.Γ. Σαμουρίδης και οι Εκδόσεις ΠΕΛΑΣΓΟΣ Ιωάννου Χρ. Γιαννάκενα, παρουσίασαν στο Σπίτι της Κύπρου, στην Αθήνα, τον τρίτο ψηφιακό δίσκο της σειράς ΑΓΙΑ ΚΥΠΡΟΣ, 204 ΠΝΟΕΣ του Γιάννη Δημητρά, αφιερωμένο σε 17 ήρωες της Ε.Ο.Κ.Α. 1955-1959 και το ομότιτλο βιβλίο, με πλήρη τίτλο Ο ένδοξος Αγώνας της Ε.Ο.Κ.Α. περιόδου 1955-59 και οι ήρωές του, ΑΓΙΑ ΚΥΠΡΟΣ, 204 ΠΝΟΕΣ: αφηγήσεις και μελοποιημένα ποιήματα με ειδική αναφορά σε 48 ήρωες, των Γιάννη Δημητρά, Βασιλικής-Μαρίας Δημητρά, Θωμά Αστερίου και Νίκου Παπακλεοβούλου, ο οποίος υπήρξε ο εμπνευστής του δίμορφου έργου και ανέλαβε την επιμέλεια και την χορηγία. Οι δύο πρώτοι ψηφιακοί δίσκοι της σειράς, αφιερωμένοι σε 31 ήρωες της Ε.Ο.Κ.Α. 1955-1959, επίσης σε μελοποίηση Γιάννη Δημητρά, είχαν παρουσιαστεί στο Σπίτι της Κύπρου τον Απρίλιο του 2016.
Με την κυκλοφορία του τρίτου ψηφιακού δίσκου και την έκδοση του βιβλίου παραδίδεται στο κοινό ένα ολοκληρωμένο έργο, σε μουσική και έντυπη μορφή, με θέμα τον αγώνα της Ε.Ο.Κ.Α. 1955-1959. Γίνεται γενική αναφορά στον αγώνα και τους αγωνιστές και ειδική αναφορά σε 48 πεσόντες ήρωες. Τα 45 τραγούδια, εμπλουτισμένα με εισαγωγικά κείμενα και τα βασικά στοιχεία των 48 ηρώων, ερμηνευμένα από δεκαοκτώ αξιόλογους καλλιτέχνες, φέρνουν στην επιφάνεια, ίσως για πρώτη φορά, και εξυμνούν μη προβεβλημένους ήρωες και ηρωικές πράξεις, αποσκοπώντας να αποτελέσουν για τις παρούσες και μελλοντικές γενεές φωτεινό παράδειγμα αγάπης και αφοσίωσης προς την πίστη και την πατρίδα.

Στον ψηφιακό δίσκο τραγουδούν με αλφαβητική σειρά: Άνδρος Γεωργίου, Γιάννης Δημητράς, Βασιλική-Μαρία Δημητρά, Νίκος Παπακλεοβούλου, Χρήστος Σίκκης, Κατερίνα Σκορδαλάκη, Πασχάλης Τσαρούχας, Κώστας Χατζηχριστοδούλου, Δημήτρης Χιονάς. Εκφωνούν: Πέτρος Αθανασίου, Κριστιάνα Γεωργίου, Ανδρέας Δημητρόπουλος, Γιάννης Παπαϊωάννου, Νίκος Παπακλεοβούλου, Ζαχαρίας Φιλιππίδης, Ανδρέας Χρυσάνθου και η μικρούλα Παολίνα Α. Χρυσάνθου. Τις αφηγήσεις έγραψαν: Νίκος Παπακλεοβούλου, Ανδρέας Βοσκός, Χριστιάνα Κωνσταντινίδη.
Τους συντελεστές της εκδήλωσης καλωσόρισε στο Σπίτι της Κύπρου η Μορφωτικός Σύμβουλος της Πρεσβείας της Κυπριακής Δημοκρατίας κ. Μαρία Παναγίδου. Χαιρετισμό απηύθυνε ο Πρέσβης της Κυπριακής Δημοκρατίας κ. Κυριάκος Κενεβέζος, ο οποίος αφού ευχαρίστησε και συνεχάρη  τους δημιουργούς του έργου επεσήμανε τη διαχρονική σημασία του Απελευθερωτικού Αγώνα της Κύπρου κατά των βρετανών αποικιοκρατών, που κατέδειξε το πραγματικό μεγαλείο, το ήθος και την αρετή των ηρωομαρτύρων, που τιμούμε και θυμόμαστε ως φωτεινά παραδείγματα  στοχοθεσίας και  φάρους αυτοθυσίας και προσφοράς προς την πατρίδα. 
Το ολοκληρωμένο έργο παρουσίασε ο Ομότιμος Καθηγητής Αρχαίας Ελληνικής Φιλολογίας του Εθνικού και Καποδιστριακού Πανεπιστημίου Αθηνών  κ. Ανδρέας Βοσκός, ο οποίος με αναλυτικό τρόπο έδωσε μια ολοκληρωμένη εικόνα του περιεχομένου του, εξαίροντας την πολυδιάστατη σημασία του, ενώ σύντομες παρεμβάσεις για τη σύνθεση, τους στίχους, την αναγκαιότητα και τους σκοπούς των έργων, έγιναν από τους δημιουργούς Γιάννη Δημητρά και Νίκο Παπακλεοβούλου.

Στο πλαίσιο της εκδήλωσης προβλήθηκαν οπτικοποιημένα τραγούδια του έργου, ενώ ζωντανά ακούστηκαν αντιπροσωπευτικά τραγούδια υπό την διεύθυνση του Βαγγέλη Αυγέρη. Τραγούδησαν, ο Γιάννης Δημητράς, ο Πασχάλης Τσαρούχας, ο Χρήστος Σίκκης και ο Δημήτρης Χιονάς.
Το πρόγραμμα της εκδήλωσης παρουσίασε ο ηθοποιός Γιάννης Παπαϊωάννου.
Χορηγός επικοινωνίας: Αρχείο Πολιτισμού, www.arxeion-politismou.gr
23 Ιανουαρίου 2018
	ΠΡΕΣΒΕΙΑ ΚΥΠΡΙΑΚΗΣ ΔΗΜΟΚΡΑΤΙΑΣ   Μορφωτικό Γραφείο  ΣΠΙΤΙ ΤΗΣ ΚΥΠΡΟΥ

	Δ: Ξενοφώντος 2Α, 105 57Αθήνα
	Τ: 2103734934
	F: 2103734904
	E: spiticy@otenet.gr
	W: www.spititiskyprou.gr


	ΠΡΕΣΒΕΙΑ ΚΥΠΡΙΑΚΗΣ ΔΗΜΟΚΡΑΤΙΑΣ   Μορφωτικό Γραφείο  ΣΠΙΤΙ ΤΗΣ ΚΥΠΡΟΥ

	Δ: Ξενοφώντος 2Α, 105 57Αθήνα
	Τ: 2103734934
	F: 2103734904
	E: spiticy@otenet.gr
	W: www.spititiskyprou.gr



[image: image3.jpg][image: image4.png][image: image5.jpg][image: image6.png]